JohanHeinsen/ENO huggingface dataset:
Viborger Samler, 1849-07-21
Opstanden i det sydvestlige Tydskland. Fra Heidelberg meldes under 14de Juli, at i de sidste tre Dage er Tiedemann, Jnsurgentcommandanten i Rastatt, bleven usynlig. Man veed ikke om han ved det sidste store Udfald eller paa anden Maade har forladt Fæstningen, eller om han opholder sig skjult et eller andet Sted i Rastatt. Jblandt de væbnede Jnsurgenter i Rastatt raser en Art Nervefeber, der bortrykker de af den Angrebne Det i Berlin udbredte Rygte om at østerrigske og baierske Tropper ere paa forskjellige Puncter rykkede ind i den af Preusserne allerede fuldstændig besatte Søkreds, stadfæstes fuldkomment; dog maa der tillige tilføies, at hine tvende Magters Tropper have efter de af Gen. Peuker nedlagte Protestationer atter rømmet Sø kredsen og Storhertugdommet Baden. Omtrent 1400 Md. badenske Flygtninge med 28 Stkr. Skyts og 500 Heste passerede den 13de Juli igjennen Eglisau, saaledes meldes fra Zürich. Til Reinauere ankomne c. 2000 Md. med 5 Kanoner, 3 Munitions- og Bagage=Vogne, samt 90 Heste. Jngen Uorden fandt Sted ved Afvæbningen. J Alt befinde sig 3700 Flygtninge i Canton Zürich.
Viborger Samler, 1849-07-21
Fra Frankfurt skrives under 14de Juli, at Prindsen af Preussen ingenlunde har nedlagt sin Overcommando, at hans Hovedqvarteer er i Freiburg, og at han vil opholde sig paa de yderste Puncter i Baden indtil Rolighedens fuldkomne Gjenoprettelse og indtil der er stillet Garanti for at intet nyt Angreb forberedes i Schweiz imod Tydskland. Det synes at være Preussens Plan at indlede med tilbørligt Eftertryk alvorlige Underhandlinger med Schweiz angaaende de dertil flygtede Jnsurgenter. Den seierrig fremskredne preussiske Hær vil vel egne sig til at udvirke af Schweiz de fornødne Garantier for Tydskland. Kongeriget Preussen. Staats=Anzeiger melder. at Storhertugdommet Baden og Hertugdommet Anhalt Bernburg formelig have sluttet sig til det preussisk sachsisk hanoverske Forbund. Formelige Tiltrædelseserklæringer ere indløbne fra Storhertugdommerne Hessen-Darmstadt, Sachsen Weimar, Mecklenburg-Schwerin og Strelitz, Oldenburg samt Hertugdommet Nassau. Fra Regjeringerne i Kurfyrstendommet Hessen, Hertugdømmerne Sachsen=Koburg-Gotha, Sachsen Meningen, Sachsen=Altenburg og Anhalt-Dessau=Kothen samt fra Fristaden Bremen ere Befuldmægtigede tilstede i Berlin for at underhandle om Tiltrædelsen. Fra Braunschweig-Wolfenbüttel ventes en Befuldmægtiget. Fremdeles melder St. Anzeiger under 17de Juli, at det provisoriske Forbunds-Voldgifts-Tribunal er aabnet. Bestemmelserne om den provisoriske Forbunds-Voldgiftsrets Competence ere bekjendtgjorte. En Berliner-Correspondent for Allg. Zeit. vil vide, at den baierske Regjering vel ikke har givet Preussen Fuldmagt til Vaabenstilstandens Afslutning med Danmark, men at den – Fra har antydet, at Baiern senere vil tiltræde.
Viborger Samler, 1849-07-21
Frankfurt skrives, at Rigsforstanderen har samtykket i Fredens Afslutning, forudsat at dette skete paa Basis af Slesvigs Deeling efter Nationaliteten.
Viborger Samler, 1849-07-21
Harburg, den 17de Juli. Posten fra Rhinen er udebleven af ubekiendte Aarsager.
Viborger Samler, 1849-07-21
Hamburg, den 17de Juli. Af tilforladelig Kilde erfares at Herr von Reedtz har imorges erholdt Ratificationsdocumentet, og at Udvexlingen skal finde Sted endnu idag.
Viborger Samler, 1849-07-21
Jndenlandske Efterretninger. Hs. Majestæt Kongen har under 11te Juli udstedt efterfølgende Proclamation til Hæren, i Anledning af Seiren ved Fredericia den 6te Juli. "Soldater! J Kampen for Fredericia, den heftigste, blodigste, Hæren endnu har bestaaet, have J atter erhvervet Eder et Krav paa Min og Fædrelandets Erkjendtlighed og føiet en ny Hædersdag til dem, som Danmark allerede med Taknemmelighed erindrer. J have viist, hvad Sønner af et Folk, der kjæmper for Ære og Ret, formaae imod Oprør og Usandfærdighed; J have vundet en Seir, der stedse vil bevare en ærefuld Plads i Danmarks Historie. - Soldater, Jeg bringer Eder Min og Fædrelandets Tak; Min Tak til de faldne Helte, og fremmest blandt disse General v. Rye; Min Tak til Enhver, der har bidraget til denne Dags Hæder, Med Kjærlighed og Stolthed vil Danmark mindes Enhver, der paa denne Dag stred og blegnede for dets Ære. Hos Mig skal aldrig Erindringen udslettes om den Uforsagthed, hvormed Mine brave Tropper, og navnligen Mit brave Jnfanteri, i Kampen den 6te Juli trodsede alle Farer. - Soldater, Eders Konge, Eders Fædreland takker Eder!
Viborger Samler, 1849-07-21
Denne Proclamation er paa en høitidelig Maade kundgjort for Tropperne. Til den Ende vare de i Fyen cantonnerende Afdelinger af det nørrejydske Armeecorps den 16de Juli opstillede paa en Mark ved Staurby i Nærheden af Middelfart. Proclamationen oplæstes for de under Gevær staaende Tropper batterie, escadrons- og bataillonsviis, hvorefter Generalleutenant v. Bülow udbragte et Leve for Kongen, hvilket af Tropperne besvaredes med jublende Hurra. Høitideligheden sluttedes derefter med en Defilering forbi den høistcommanderende General. Strax efterat Efterretning om Slaget ved Fredericia var ankommen til Kjøbenhavn, skrev den derværende russiske Minister Baron Ungern-Sternberg et Lykønsknings Brev til Krigsministeren, og den franske Charge d'Affaires Dødezac aflagde sin mundtlige Lykønskning. Som vi erfare, have saavel Tropperne af Flankecorpset paa Als som af det nørrejydske Armeecorps i Fredericia og ved Middelfart Søndagen den 15de De, afholdt en høitidelig Gudstjeneste under aaben Himmel i Anledning af den af vore Tropper tilkæmpede Seir den 6te Ds.; og synes den paa Als derved foranledigede Troppesamling at have bragt de fjendtlige Tropper i Sundeved til at befrygte et Angreb, da de i Dagens Løb faaes at fordoble deres Styrke bag samtlige af dem opkastede Forskandsninger. (Brl. Td.)
Viborger Samler, 1849-07-21
Oberstl. og Stabschef ved afd. Gen. Ryes Corps bekjendtgjør at Corpset, Alle som En, selv ønsker at reise en Mindesteen paa dets tabte Generals Grav, et Ønske, som det haaber, ikke maa blive uopfyldt. - Hvor smukt og priisværdigt det end er, – siger Flp." – saa forekommer det os dog, at det ikke alene bør være hiint Corpses, men ogsaa hele det danske Folks Sag at deeltage i Oprettelsen af Mindemærket, og at Jngen kan udelukkes, som maatte ønske at bidrage sin Skjærv dertil. Kammerherre Bruun til Krogerup har skjænket 200 Rbd. til de Beboere i Nørresnede, der ved Churhessernes Overfald have mistet deres Eiendeele. - Handelshuset Joseph Owen& Sønner have skjænket 500 Rbd. til Enker og Faderløse, efter de i Slaget ved Fredericia den 6te Juli faldne Krigere. (Berl. Td.)
Viborger Samler, 1849-07-21
Amtmanden paa Islands Norder=Amt, Johnsen, tidligere Byfoged i Middelfart, er afgaaet ved Døden. J Jsland, skal man ønske, at denne Post maatte gaae ind, da man er af den Mening, at Forretningerne godt kunne besørges af Sysselmændene. (Ab. Av.)
Viborger Samler, 1849-07-21
Faaborg, den 16de Juli. En Eskadre, bestaaende af 10 svenske og norske Krigskibe, saaes herfra igaar at komme øster fra. (Hmp. Av.)
Viborger Samler, 1849-07-21
General Bonins Hovedqvarteer er i Kolding. Man synes ikke meere at tænke paa at beleire Fredericia. (Rb. Av.)
Viborger Samler, 1849-07-21
Fra Flensborg meldes som et Beviis paa levende Patriotisme, at to Flensborger Borgere i nogle Timer samlede blandt de Tysksindede i Byen 600 Mk. Cour. for de ved Fredericia Saarede. (J en By, hvor flere Tydsksindede uden mindste Gene hver kunde give 600 Mk., bliver Resultatet af denne Jndsamling efter vor Formening et Beviis for saare ringe Jnteresse for den slesv. holst. Sag. (S. Bl.)¬
Viborger Samler, 1849-07-21
De hamborgske Aviser indeholde den fuldstændige Text af Vaabenstilstands- og Fredsbetingelserne. Den preussiske Konges Adjutant, Major v. Mannteusel, havde overbragt Statholderskabet i Slesvig hine Documenters Jndhold, og den 16de de, bleve de, meddeelte af Statholderskabet, oplæste i den slesvig-holstenske Landsforsamling, hvis Gallerier vare propfulde af Tilhørere, der gave deres Uvillie mod Preussen tilkjende ved Mishagsyttringer. Efterat Statholderskabet havde skildret for Forsamlingen den Utrættelighed, hvormed det havde søgt at indvirke paa Underhandlingernes Gang i Berlin, uden dog at vinde Preussens tabte Gunst tilbage, oplæstes Fredspræliminarierne. Foruden disse Documenter oplæstes en Skrivelse, der var fulgt med fra den preussiske Minister Grev v. Brandenburg til Statholderskabet. Ministeren udtaler deri den Forventning, at Statholderskabet vil fuldeste Maal erkjende Sagens Vigtighed og Øieblikkets Alvor, og gjøre Sit til, at den endelig løses paa en tilfredsstillende Maade; Statholderskabet vil sikkert, siger Ministeren, ansee det for sin Opgave, efter Evne at virke til Landets Beroligelse og modvirke en ny Bevægelse af dem, som ikke ville unde Landet nogen Fred og Ro.
Viborger Samler, 1849-07-21
Den preussiske Regjering har indseet Vigtigheden, ja Nødvendigheden for Hertugdømmerne selv, omsider at komme ud af den langvarige Krigstilstand, og den troer at have udført dette paa bedste Maade, saaledes at Hertugdommernes sande Tarv tilfredsstilles og yder dem mange Fordeele. Angaaende den vedtagne Basis for Freden, da har Preussen ikke villet eller turdet afvige fra den Basis, som paa Tydsklands Vegne allerede var fastsat af Centralmagten den 3die Febr. d. A. og meddeelt Statholderskabet. Men denne svarer ogsaa nærmest til Hertugdømmernes sande Tarv, ved denne vil Preussen holde fast under den endelige Fredsslutning og paa denne er ogsaa Vaabenstilstanden bygget. Skrivelsen udtaler atter i Slutningen Tillid til Statholderskabets Medvirkning osv. - Endelig oplæstes i Landsforsamlingen et fjerde Document, nemlig en Svarskrivelse fra Statholderskabet til den preussiske Regjering af 15de Juli. Dette Svar er meget energisk og forkaster aldeles baade Vaabenstilstanden og Fredspræliminarierne. Først bevises vidtløftigt, at de Vilkaar, Preussen nu er gaaet ind paa, ikke stemme overeens med Centralmagtens Jnddrømmelser af 3die Febr.; thi Gagern vilde Slesvigs Selvstændighed og fuldkomne Uafhængighed af Danmark, medens den nuværende Tractat anerkjender Slesvigs politiske Union med Danmark. Dernæst beklager Statholderskabet dybt, at Preussen har ladet sig forlede til at slutte en Vaabenstilstand, som i saa høi Grad afviger fra den af Centralmagten fastsatte Basis. Statholderskabet kan ikke troe, at Tydskland indlader sig paa en Fred efter de vedtagne Præliminarier; saa længe der endnu er Sands for Ære og Ret i Tydskland, er dette umuligt. Statholderskabet vil baade først og sidst af al Kraft værne om Landets Rettigheder (fortsætte Krigen med Danmark. Enhver anden Fremgangsmaade er imod Statholderskabets Pligt, og det kan aldrig række Haand til en Overeenskomst, som kun kan forstaaes saaledes, at den slesvig-holstenske Opstand, der af alle tydske Fyrster og især af Kongen af Preussen blev erkjendt for retmæssig, nu var bleven fundet at være uretmæssig. Baade Vaabenstilstanden og Fredspræliminarierne staae i den bestemteste Modstrid med Hertugdømmernes Rettigheder, og deres Udførelse er umulig, med mindre Landet skal styrtes i usigelige Ulykker. Hertugdømmernes Fremtid er rigtignok mørk, men Statholderskabet er fuldkommen enigt med Landet og seer med rolig Fatning Fremtiden imøde. (Dv.)
Viborger Samler, 1849-07-21
Lieutenant Christiansen er bragt til Rendsborg som Arrestant og skal stilles for en Krigsret.
Viborger Samler, 1849-07-21
J Altona har en Folkeforsamling den 13de De, om Aftenen besluttet en Adresse til Landsforsamlingen, hvori denne opfordres til at forkaste Vaabenstilstanden og fjerne de preussiske Officierer fra Overcommanden. - Ogsaa i Staden Slesvig skal Bevægelsen være meget stor og den 16de er der bleven afholdt en Borgerforsamling, rimeligviis for at protestere mod Stilstanden.
Viborger Samler, 1849-07-21
Jfølge Hamb. Corr. skal General Fabrier i en speciel Mission være reist til Kjøbenhavn.
Viborger Samler, 1849-07-21
Handels= og Skibs=Efterretninger. Kjøbenhavns Marked, den 19de Juli. Jdag og igaar er solgt 2000 Tdr. 124 Pds. tørret Rug, Odense a 4 Rbd. Td.; 1000 Tdr. 103104 Pds. 6 rad. jydsk Byg, her, til 2 Rbd. 88 s. Td.; 1000 Tdr. 113114 Pds. 2 rad. Byg, fra Samsø, til 4 Rbd. Td.; 1400 Tdr. 82 Pds. soltørret Havre fra Lolland til 2 Rbd. 56 s. Td.; circa 900 Tdr. 110 Pds. utørret rad. Byg fra Kjøge til 3 Rbd. 68 s. Td. (Fædrl.) Ogsaa for Senatet i Bremen skal Lord Palmerston have ladet erklære, at man ikke kjendte de tydske Krigskibes Flag, og at man vil lade saadanne Skibe behandle som Sørøverskibe.
Viborger Samler, 1849-07-21
Agger Kanals Skibsliste. Jndk. den 13de Juli. S. Amundsen og O. Olsen fra Grimstad til Nykjøbing, O. Aanensen og N. A. Pedersen fra Christiansand til Thisted, G. Andersen og N. Nielsen fra dito til Struer, C. Johnsen og A. Tønnisen fra Lillesand til dito, T. Larsen fra dito til Skive, N. Tergesen fra dito til Lemvig, C. Jacobsen fra Grimstad til dito, P. Johnsen fra dito til Skive, G. M. Jørgensen fra dito til Thisted, den 14de: T. Willemsen og B. Reiersen fra Mandahl til Viborg, J. C. Strøm fra Arendahl til Thisted, O. P. Hansen, A. Nielsen, O. T. Bie og A. Salvesen, Alle fra Grimstad til Nykjøbing, C. Andersen fra Lillesand til Lemvig, N. Nielsen fra dito til Skive, E. Githmark fra dito til Nykjøbing, D. Gundersen, C. Madsen, A. Olsen og N. Michelsen, Alle fra Grimstad til Skive, O. Jensen og A. Olsen fra dito til Krik, O. T. Olsen, fra Mandahl til Skive, Alle med Trælast. - Udg. den 13de Juli. P. J. Pedersen fra Nykjøbing, L. Ankersen fra dito, C. Christensen fra Skive, Alle til England, P. Poulsen fra Lemvig; den 14de: C. S. Møller fra Viborg, N. Jacobsen, fra Struer og T. Tønnesen fra Lemvig, Alle til Norge, H.N. Lauritsen fra Struer, S. B. Volqwardsen, P. H. Jensen, W. Rap og J. J. Warrer, Alle fra Nykjøbing, S. A. Braxen fra Thisted, J. Rodwell fra Skive, A. Poulsen fra dito; den 15de : S. J. Mortensen fra Struer, N. P. Madsen, H. T. Nielsen, N. Sørensen og P. Harreby, Alle fra Skive, H. P. Clausen fra Nykjøbing, Alle til England med Kornvarer, A. Berthelsen fra Skive til Norge med dito, H. J. Petersen fra Viborg til dito, ledig, O. P. Olsen fra Struer, den 16de: A. Olsen fra Krik til dito, N. H. Anthonisen fra Struer til England, H. M. Møller fra Lemvig til Mandahl og G. Jørgensen fra dito til dito, Alle med Kornvarer.
Viborger Samler, 1849-07-21
Jmorgen prædiker Hs. H. Hr. Stiftsprovst Ursin i Domkirken; i Søndresogns Kirke Hr. Pastor Hindberg.
Viborger Samler, 1849-07-21
AVERTISSEMENTS. I Henhold til min Bekjendtgjørelse af 16de Dennes meddeles herved, at efter senere Underretning fra Veiinspecteur Foss vil der nu istedetfor den paatænkte Vei over den saakaldte Skovriderbroe tæt norden for Løvskal, snarest mueligt blive lagt en Jnterimsbroe for de Veifarende tæt østen for Skjern Broe. Middelsom Sønderlyng Herreders Contoir, den 20de Juli F. Eberlin.
Viborger Samler, 1849-07-21
Jfølge Begjæring af Skifteretten i afgangne Gaardmand Niels Nielsen Porsborg, og ligeledes afdøde Hustrues fælleds Bo, bliver den Boet tilhørende Gaard Matr. Nr. 7 a. af nyt Hartkorn 1 Td. 2 Skpr. 1 Fdk. 3/4 Alb. med Gammelskaf6 Rbd. 80 s. i Storebinderup By og Sogn, Gislum Herred, Aalborg Amt, med Avl og Afgrøde, stillet til Bortsalg ved 3de offentlige Auctioner, som afholdes saaledes: Mandagen den 6te August næstkommende,, hver Dags 20de f. M. Formiddag 3die September næstefter Kl. 10. De 2de første Auctioner afholdes paa Raadstuen i Hobro, men den 3die Auction i Stervbogaarden. Saafremt det ved 3die Auction høieste gjorte Bud paa Gaarden bliver approberet, bortsælges samme Dag Boets Løsøre, Conditionerne erfares ved Auctionerne. Denne Bekjendtgjørelse tjener tillige til Underretning for Panthaverne i Medfør af Pl. af 22de April 1817. Lysthavende indbydes. Rinds-Gislum Herreders Contoir i Hobro, den 16de Juli Høyer. Dette Blads udenlandske Artikel redig af Adjunct Reis, den indenlandske af H. Wissing, og udgives 4 Gange ugentlig fra Sidstes Officin. Bladet meddeler Domme, afsagte ved Landsoverretten i Viborg.
Viborger Samler, 1849-07-21
Extrablad til Viborg Stifts-Tidende" Løverdag Formiddag den 21de Juli 1849.
Viborger Samler, 1849-07-21
Jndenlandske Efterretninger. J Torsdags har Kammerjunker Quaade som Coureer til Kjøbenhavn overbragt Kongen af Preussens Ratification paa efterstaaende Vaabenstilstandsconvention og Fredsprotocol, der Søndagen før vare ratificerede af Kongen af Danmark. De ere begge affattede og underskrevne af Underhandlerne i de 3 Sprog; Fransk, Dansk og Tydsk, og meddele vi Oversættelser heraf efter Berl. Tid.
Viborger Samler, 1849-07-21
Vaabenstilstands-Convention mellem Hs. Maj. Kongen af Preussen og Hs. Maj. Kongen af Danmark, afsluttet i Berlin den 10de Juli 1849. Efterat under Dags Dato Undertegningen af Fredspræliminarierne mellem Hs. Maj. Kongen af Preussen paa den ene Side og Hs. Maj. Kongen af Danmark paa den anden Side har fundet Sted, saa er det blevet besluttet af nævnte Majestæter, som ere besjælede af det levende Ønske, strax at standse Krigens Trængsler og Blodsudgydelsen, og som desuden ansee de for hensigtsmæssigt, at gribe de passende Forholdsregler, med Hensyn til Hertugdømmet Slesvig, for der at forberede Gjenoprettelsen af en definitiv og varig Fred i Overeensstemmelse med den i Art. 1 i de ovennævnte Præliminairier opstillede Grundsætning, til Opnaaelsen af dette dobbelte Øiemeed, at afslutte en Vaabenstilstands Convention, og have de til den Ende udnævnt til Deres Befuldmægtigede, nemlig Hs. Maj. Kongen af Preussen Kammerherre Friherre Alexander Gustav Adolph v. Schleinitz &c. &c., og Hs. Maj. Kongen af Danmark Kammerherre Holger Christian v. Reeds, &c.a., hvilke, under Medvirkning af Grev Westmoreland, kgl. storbritannisk Minister i Berlin, som Repræsentant, for den mæglende Magt, og efter Udvexling af deres tilbørlig Form befundne Fuldmagter, have fastsat følgende Artikler: Art. 1. Fra Udvexlingsdagen af Ratificationerne af nærværende Convention at regne, skulle Fjendtlighederne til Lands og til Søes fuldstændigt standses i et Tidsrum af 6 Maaneder, og ud over samme endnu i 6 Uger efter Opsigelsen af Vaabenstilstanden fra den ene eller den anden Side. Naar nærværende Vaabenstilstand skulde blive opsagt, saa skulle de preussiske og tydske Tropper kunne besætte Hertugdømmet Slesvigs Fastland, som i dette Tilfælde vilde blive rømmet af de neutrale Tropper, som efter Art. 5 eventuelt endnu turde befinde sig der. Art. 2. Hs. M. Kongen af Preussen vil lade tilstille Overbefalingsmanden for den i Jylland og i Hertugdømmerne Slesvig og Holsten forenede preussiske og tydske Hærmagt den befaling at rømme Jylland og i et Tidsrum af 25 Dage at indtage de i Artiklerne 3 og 5 betegnede Stillinger. Art. 3. Overbefalingsmanden for de preussiske og tydske, samt Overbefalingsmanden for de danske Tropper skulle udnævne preussiske og danske Officierer, som, i det Øiemeed at afgrændse de Gebeetsstrækninger, som respective skulle besættes af de preussiske og neutrale Tropper paa et Kort skulle drage og bestemme den Demarcationslinie, som strækker sig fra et Punct paa Kysten i Nærheden af og sydøstlig for Staden Flensborg indtil et Punct paa Kysten nordvest for Staden Tøndern og som lader den første Stad, samt de jydske Enclaver, ligge nordfor men derimod Staden Tøndern syd for den fornævnte Demarcationslinie.
Viborger Samler, 1849-07-21
(J Efterm. udgaaer et Numer af Avisen.
Viborger Samler, 1849-07-21
Trykt i Viborg Stiftsbogtrykkerie.
Viborger Samler, 1849-07-23
StiftsTidende. borg. Forsendes med Brevposten i Danmark og Hertugdommerne. Mandagen den 23de Juli 1849. Nr. 122. 77 Aarg.
Viborger Samler, 1849-07-23
Udenlandske Efterretninger. Storbritannien og Jrland. London, den 17de Juli. Et Andragende fra Henley om at formindske Embedsmændenes Lønninger med en Tiendedeel af Beløbet blev med 142 Stemmer imod 102 forkastet i Underhusets Generalcomitee.
Viborger Samler, 1849-07-23
De engelske Fonds ere stegne, 3 pCt. Consols 93 1/2 a 1/2 Frankerig. Paris, den 17de Juli. Grev Lamoriciere har forladt Paris for at begive sig som Gesandt til St. Petersborg. 3 pCt. 53. 50., 5 pCt. 87. 60.
Viborger Samler, 1849-07-23
Keiserdommet Østerrig. De østerrigske Vaabens gunstige Resultater i Ungarn og Efterretningerne om Ordenens og Lovlighedens Seire i Tydskland, Frankerig og paa den italienske Halvøe yttre en velgjørende Jndflydelse paa Gemytterne i Wien.
Viborger Samler, 1849-07-23
Efter officielle Beretninger rykkede den østerrigske General Moltke den 13de ind i Ofen, og FeldtmarschalPaskewitsch med sit 30,000 Mand stærke Corps d. 14de ind i Pesth. Den russiske Generallieut. v. Berg er fra Nagy-Jgmand afgaaet til Pesth. Fra Raab meldes, at Troppemarscherne vedvare uafbrudt. Man vil ganske indslutte Gørgens Corps ved Komorn og spærre for det enhver Udvei.
Viborger Samler, 1849-07-23
Russernes Ankomst til den venstre Donaubred har omsider aabnet Øinene paa Magvarerne.
Viborger Samler, 1849-07-23
Efter de nyeste Efterretninger fra Pesth er denne Stad, næsten øde.
Viborger Samler, 1849-07-23
Kongeriget Preussen. Berlin, den 18de Juli. St. Anzeiger meddeler, at Vaabenstilstandstractaten med Danmark er ratificeret tilligemed de udkastede Fredspræliminairer den 17de om Aftenen. De fornødne Meddelelser ere tilstillede Handelstanden. Deutsche Reform troer imidlertid at burde henlede Handelstandens Opmærksomhed derpaa, at, trods Ratificationen af Vaabenstilstanden, ville desuagtet alle de Skibe, der for Blokadens Ophævelse maatte forsøge paa at løbe ind i en af de blokerede Havne eller forlade en saadan Havn, udsætte sig for at opbringes af de danske Blokadeskibe.
Viborger Samler, 1849-07-23
Af god Kilde meddeler Voss. Zeit., at Keiseren af Rusland har isinde at tiltræde og 3 a 4 Uger en Reise til Tydskland. Med Rette knytter man under de nuværende Omstændigheder politiske Gisninger om denne Reises Hovedhensigt.
Viborger Samler, 1849-07-23
De nye Valg synes overordentlig gunstige for Regjeringen. J Berlin ere valgte 1189 conservative Valgmænd, 4 Democratiske (hvoriblandt Prof. Geist og en Slagter) og 7 af tvivlsom politisk Retning.
Viborger Samler, 1849-07-23
Berlinertidenderne melde, at Valgenes Udfald i alle Deele af Riget ere særdeles gunstige for Regjeringen. Man havde frygtet for Uroligheder i Schlesien og i Rhinpreussen; men Valgene ere i begge disse Provindser fuldkommen conservative. Fristaten Frankfurt. Erkehertug Rigsforstanderen har udstedet en rosende Haandskrivelse til Chefen for Rigstropperne i Storhertugdommet Baden, Gen. Lieut. v. Peucker. J Skrivelsen anerkjendes paa en hædrende Maade Troppernes Tapperhed og Eendragt samt den kloge Ledelse.
Viborger Samler, 1849-07-23
Fra Mainz udbredes det Rygte, at Preussen skal have protesteret imod det til Octbr. stedfindende Troppeskifte i Fæstningen Mainz, ligesom og at Baiern og Østerrig, skulle have nedlagt en energisk Protest imod Rastatts Beskydning af Preusserne.
Viborger Samler, 1849-07-23
Lord Cowley, den hidtilværende engelske Gesandt hos Centralmagten, er for nærværende Tid i Stuttgart, og hans Forhandlinger med Kronen og Statsregjeringen turde ikke have til Hensigt at plaidere for en Ening i Tydskland efter Gagerns Ønske og Plan. Köln. Zeit. formener at England og Frankerig opbyde for Øieblikket Alt for at bringe istand et Forbund (imellem Østerrig, Baiern og Würtemberg) ligeoverfor Preussen og dettes Allierede.
Viborger Samler, 1849-07-23
Jndenlandske Efterretninger. (Officielle Kapporter fra Krigsministeriet).¬
Viborger Samler, 1849-07-23
(Den 20de.) Natten mellem den 15de og 16de Juli, inden at Ordren, at standse med alle offensive Foretagender, hvilken afgik fra Kjøbenhavn den 14de Juli, var ankommen til Oberst Flindts Corps, stødte en Recognosceringscommando, bastaaende af en halv Eskadron af 3die Dragonregiment under Ritmester Brock jun, og 60 Md. af den første lette Bataillons Reservecompagnie under Capit. Rist ved Fuldbro vest for Skanderborg, paa en fjendtlig Feltvagt, som blev kastet og forfulgt til forbi Justenborg. Vort Tab er 1 Død og 1 Saaret. Fjenden havde 2 Døde og flere Saarede, og 1 Officier, i Underofficier og 10 Menige af det Preussiske 19de Landeværnsregiment bleve tagne tilfange.